RBF วอลุ่มแน่น-บวกแรง 6% ทำออลไทม์ไฮ! ลุ้นกำไร Q4 โตแกร่ง-แนะซื้อเป้า 12 บ.
RBF วอลุ่มแน่น-บวกแรง 6% ทำออลไทม์ไฮ! ลุ้นกำไร Q4 โตแกร่ง-แนะซื้อเป้า 12 บ. 
27 ม.ค. 2564

ผู้สื่อข่าวรายงานว่า บริษัท อาร์ แอนด์ บี ฟู้ด ซัพพลาย จำกัด (มหาชน) หรือ RBF ณ เวลา 10.31 น. อยู่ที่ระดับ 11.30 บาท บวก 0.60 บาท หรือ 5.61% ด้วยมูลค่าซื้อขาย 263.60 ล้านบาท ราคาหุ้นนิวไฮตั้งแต่เข้าตลาดฯเมื่อวันที่ 24 ต.ค.2562

บล.ฟินันเซีย ไซรัส (+) ระบุในบทวิเคราะห์ว่า หุ้นที่คาดกำไรไตรมาส 4/2563  แข็งแกร่ง CHG BCH TACC RBF JWD ZIGA PTG TVO NER CPF TFG SYNEX KCE HANA MTC ORI SPALI
โดย RBF คาดกำไรไตรมาส4/2563 ลดลง 12% เทียบไตรมาสก่อนหน้า, โต 87% เทียบช่วงเดียวกันของปีก่อนโดยคำสั่งซื้อกลุ่มอาหารยังดีต่อเนื่อง ไม่ถูกกระทบจาก COVID-19 และโรงงานในอินโดนีเซียกำลังเร่งผลิตกะ 2 และเวียดนามเพิ่งเริ่ม Commercial Run กะ 1
คาดกำไรปี 2563-2564 โต 41% เทียบช่วงเดียวกันของปีก่อนและ 22% เทียบช่วงเดียวกันของปีก่อนตามลำดับ และมี Upside จากกฎหมายอนุญาตให้ใช้กัญชง-กัญชาในเครื่องสำอางได้แล้ว ส่วนการใช้กับอาหารและเครื่องดื่มต้องรอระยะถัดไป น่าจะได้เห็นความชัดเจนใน 2H21 ยังคงราคาเป้าหมาย 12 บาท  แนะนำ ซื้อ